CELEX: 32014D0448
Language: ro
Date: 2014-07-08 00:00:00
Title: 2014/448/UE: Decizia de punere în aplicare a Comisiei din 8 iulie 2014 de modificare a Deciziei de punere în aplicare 2014/178/UE în ceea ce privește pesta porcină africană în Letonia [notificată cu numărul C(2014) 4925]  Text cu relevanță pentru SEE

10.7.2014   
            
            
               RO
            
            
               Jurnalul Oficial al Uniunii Europene
            
            
               L 201/31
            
         DECIZIA DE PUNERE ÎN APLICARE A COMISIEI
   din 8 iulie 2014
   de modificare a Deciziei de punere în aplicare 2014/178/UE în ceea ce privește pesta porcină africană în Letonia
   
      
         [notificată cu numărul C(2014) 4925]
      
   
   (Text cu relevanță pentru SEE)
   
      (2014/448/UE)
   
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 89/662/CEE a Consiliului din 11 decembrie 1989 privind controlul veterinar în cadrul schimburilor intracomunitare în vederea realizării pieței interne (1), în special articolul 9 alineatul (4),
   având în vedere Directiva 90/425/CEE a Consiliului din 26 iunie 1990 privind controalele veterinare și zootehnice aplicabile în schimburile intracomunitare cu anumite animale vii și produse în vederea realizării pieței interne (2), în special articolul 10 alineatul (4),
   având în vedere Directiva 2002/99/CE a Consiliului din 16 decembrie 2002 de stabilire a normelor de sănătate animală care reglementează producția, transformarea, distribuția și introducerea produselor de origine animală destinate consumului uman (3), în special articolul 4 alineatul (3),
   întrucât:
   
               (1)
            
            
               Directiva 2002/60/CE a Consiliului (4) stabilește măsurile minime care trebuie aplicate în Uniune pentru combaterea pestei porcine africane, inclusiv măsurile care trebuie luate în cazul apariției unui focar de pestă porcină africană și mai ales în cazurile în care pesta porcină africană este suspectată sau confirmată la porcii sălbatici.
            
         
               (2)
            
            
               Decizia de punere în aplicare 2014/178/UE a Comisiei (5) a fost adoptată ca răspuns la apariția pestei porcine africane în anumite state membre. Decizia respectivă delimitează și enumeră zonele de restricție într-o anexă, acestea fiind diferențiate în funcție de nivelul de risc, având în vedere situația epidemiologică. Decizia stabilește, de asemenea, normele de sănătate animală privind circulația, expedierea și marcarea porcilor și a anumitor produse derivate din statele membre afectate, în scopul de a preveni răspândirea bolii respective în alte zone ale Uniunii.
            
         
               (3)
            
            
               La 26 iunie 2014 au fost raportate cazuri de pestă porcină africană la porcii sălbatici, mai precis la porcii mistreți, în Letonia ca urmare a introducerii virusului pestei porcine africane din țări terțe învecinate în care boala respectivă este prezentă. A fost raportată, de asemenea, introducerea virusului în două exploatații agricole mici cu un nivel scăzut de biosecuritate din aceeași zonă. Apariția acestor focare, precum și cazurile semnalate la porcii mistreți din zona adiacentă frontierei externe a Uniunii trebuie să fie luate în considerare în cadrul evaluării riscului reprezentat de situația epidemiologică actuală. Pentru a focaliza măsurile de control și pentru a preveni răspândirea bolii, precum și pentru a preveni orice perturbare inutilă a comerțului în interiorul Uniunii și pentru a evita barierele nejustificate în calea comerțului instituite de țări terțe, trebuie să fie stabilită de urgență o listă a Uniunii cu zonele infectate din Letonia, pe baza riscului reprezentat de această boală pentru Uniune și în colaborare cu statul membru în cauză.
            
         
               (4)
            
            
               Prin urmare, este necesar să se modifice Decizia de punere în aplicare 2014/178/UE pentru a include teritoriile relevante din Letonia în părțile I și II din anexa la aceasta.
            
         
               (5)
            
            
               Măsurile prevăzute în prezenta decizie sunt conforme cu avizul Comitetului permanent pentru lanțul alimentar și sănătatea animală,
            
         ADOPTĂ PREZENTA DECIZIE:
   Articolul 1
   Anexa la Decizia de punere în aplicare 2014/178/UE se modifică în conformitate cu anexa la prezenta decizie.
   Articolul 2
   Prezenta decizie se adresează statelor membre.
   
      Adoptată la Bruxelles, 8 iulie 2014.
      
         
            Pentru Comisie
         
         Tonio BORG
         
            Membru al Comisiei
         
      
   
   
      (1)  JO L 395, 30.12.1989, p. 13.
   
      (2)  JO L 224, 18.8.1990, p. 29.
   
      (3)  JO L 18, 23.1.2003, p. 11.
   
      (4)  Directiva 2002/60/CE a Consiliului din 27 iunie 2002 de stabilire a dispozițiilor specifice de combatere a pestei porcine africane și de modificare a Directivei 92/119/CEE în ceea ce privește boala Teschen și pesta porcină africană (JO L 192, 20.7.2002, p. 27).
   
      (5)  Decizia de punere în aplicare 2014/178/UE a Comisiei din 27 martie 2014 privind măsurile zoosanitare de combatere a pestei porcine africane în anumite state membre (JO L 95, 29.3.2014, p. 47).
   
      ANEXĂ
      Anexa la Decizia de punere în aplicare 2014/178/UE se modifică după cum urmează:
      
                  1.
               
               
                  La partea I se adaugă următorul punct:
                  „3.   Letonia
                  
                  Următoarele zone din Letonia:
                  
                               
                           
                           
                              În novads (comuna) Rēzeknes, pagasti (localitățile) Stoļerovas, Griškānu, Čornajas, Lūznavas, Maltas, Feimaņu, Silmalas și Ozolaines.
                           
                        
                               
                           
                           
                              În novads Riebiņi, pagasti Riebiņu, Rušonas și Silajāņu.
                           
                        
                               
                           
                           
                              În novads Preiļi, pagasti Pelēču, Preiļu și Aizkalnes.
                           
                        
                               
                           
                           
                              În novads Ludza, pagasti Cirmas, Pureņu, Ņukšu, Isnaudas, Pildas, Nirzas și Briģu.
                           
                        
                               
                           
                           
                              În novads Zilupe, pagasti Lauderu și Zaļesjes.
                           
                        
                               
                           
                           
                              În novads Daugavpils, pagasti Dubnas, Višķu, Ambeļu, Biķernieku, Naujenes, Salienas, Vecsalienas, Skrudalienas, Demenes, Laucesas, Tabores și Maļinovas.
                           
                        
                               
                           
                           
                              Întregul teritoriu al novads Ciblas.”
                           
                        
            
                  2.
               
               
                  La partea II se adaugă următorul punct:
                  „3.   Letonia
                  
                  Următoarele zone din Letonia:
                  
                               
                           
                           
                              În novads Rēzeknes, pagasti Pušas, Mākoņkalna și Kaunatas.
                           
                        
                               
                           
                           
                              Întregul teritoriu al novads Dagdas.
                           
                        
                               
                           
                           
                              În novads Aglonas, pagasti Šķeltovas, Grāveru și Kastuļinas.
                           
                        
                               
                           
                           
                              Întregul teritoriu al novads Krāslavas.
                           
                        
                               
                           
                           
                              În novads Ludza, pagasti Rundēnu și Istras.
                           
                        
                               
                           
                           
                              În novads Zilupe, pagasts (localitatea) Pasienas.”